16.6.2023
MT
Il-Ġurnal Uffiċjali tal-Unjoni Ewropea
L 155/19
REGOLAMENT TA’ IMPLIMENTAZZJONI TAL-KUMMISSJONI (UE) 2023/1171 tal-15 ta’ Ġunju 2023 li jemenda r-Regolamenti ta’ Implimentazzjoni (UE) 2018/982 u (UE) 2021/2097 fir-rigward tal-użu kkombinat ta’ preparazzjoni ta’ aċidu benżojku, formjat tal-kalċju u aċidu fumariku ma’ addittivi oħra li fihom l-aċidu benżojku, l-aċidu formiku, l-aċidu fumariku u s-sorsi tagħhom jew l-imlieħ tagħhom (detentur tal-awtorizzazzjoni Novus Europe NV) (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu, Billi: (1)
Ir-Regolamenti ta’ Implimentazzjoni tal-Kummissjoni (UE) 2018/982 (2) u (UE) 2021/2097 (3) awtorizzaw l-użu ta’ preparazzjoni ta’ aċidu benżojku, formjat tal-kalċju u aċidu fumariku bħala addittiv tal-għalf għat-tiġieġ tas-simna, għat-tiġieġ imrobbi għall-bajd, għad-dundjani tas-simna u għad-dundjani mrobbija għat-tnissil għal perjodu ta’ 10 snin.
(2)
L-Annessi tar-Regolamenti ta’ Implimentazzjoni (UE) 2018/982 u (UE) 2021/2097 jipprevedu, fil-kolonna rispettiva tagħhom “dispożizzjonijiet oħra”, li l-addittiv ma għandux jintuża ma’ sorsi oħra ta’ aċidu benżojku jew benżoati, formjat tal-kalċju, formjati u aċidu fumariku.
Dan sabiex jiġi evitat li tinqabeż id-doża massima meta jintużaw addittivi oħra li jkun fihom dawk is-sustanzi jew is-sorsi tagħhom.
(3)
Dik ir-restrizzjoni hija ġġustifikata għall-aċidu benżojku u għall-benżoati peress li l-addittiv fih livell għoli ta’ aċidu benżojku fil-kompożizzjoni tiegħu, iżda mhijiex iġġustifikata għas-sustanzi l-oħra, il-formjat tal-kalċju, il-formjati u l-aċidu fumariku, peress li l-addittiv fih livelli baxxi ħafna ta’ formjat tal-kalċju u aċidu fumariku.
Sabiex tiġi żgurata l-proporzjonalità, il-projbizzjoni li wieħed jikkombina ma’ addittivi oħra jenħtieġ li tapplika biss għal addittivi oħra li fihom l-aċidu benżojku u l-benżoati.
L-ikkombinar ta’ dan l-addittiv ma’ addittivi oħra li fihom l-aċidu formiku, il-formjati, l-aċidu fumariku u l-fumarati jenħtieġ li jkun permess sakemm fl-għalf sħiħ il-livelli ta’ 10 000 mg/kg għall-aċidu formiku u ta’ 20 000 mg/kg għall-aċidu fumariku ma jinqabżux għat-tiġieġ tas-simna, għat-tiġieġ imrobbi għall-bajd, għad-dundjani tas-simna u għad-dundjani mrobbija għat-tnissil.
Meta l-addittiv ikun fih l-imlieħ ta’ aċidi formiċi u fumariċi, jenħtieġ li dawk il-livelli ma jinqabżux lanqas.
(4)
Il-formjati (imlieħ tal-aċidu formiku) huma sorsi ta’ aċidu formiku u l-fumarati (imlieħ tal-aċidu fumariku) huma sorsi tal-aċidu fumariku.
Huwa meħtieġ li jiġu armonizzati l-awtorizzazzjonijiet eżistenti biex jiġi żgurat li l-livelli massimi ta’ dawk l-aċidi u tas-sorsi kollha possibbli ta’ dawk l-aċidi (l-imlieħ ta’ dawk l-aċidi) ma jinqabżux.
FirRegolament ta’ Implimentazzjoni (UE) 2018/982 ir-restrizzjoni fil-kolonna “dispożizzjonijiet oħra” tirreferi għallużu tal-preparazzjoni ma’ addittivi oħra li fihom sorsi ta’ formjat tal-kalċju, formjat u aċidu fumariku.
Peress li l-formjat tal-kalċju diġà huwa inkluż fit-terminu “formjat” (melħ tal-aċidu formiku) u jista’ jkun hemm formjati oħra li jistgħu jkunu sors tal-aċidu formiku, ir-restrizzjoni l-ġdida jenħtieġ li tapplika għall-formjati b’mod ġenerali.
Barra minn hekk, ir-restrizzjoni jenħtieġ li tapplika għall-aċidu fumariku u għall-fumarati peress li l-fumarati jistgħu jkunu
(1) ĠU L 268, 18.10.2003, p. 29. (2) Ir-Regolament ta’ Implimentazzjoni tal-Kummissjoni (UE) 2018/982 tal-11 ta’ Lulju 2018 li jikkonċerna l-awtorizzazzjoni ta’ preparazzjoni ta’ aċidu benżojku, formjat tal-kalċju u aċidu fumariku bħala addittiv fl-għalf għat-tiġieġ tas-simna u t-tiġieġ imrobbi għall-bajd (detentur tal-awtorizzazzjoni Novus Europe N.A./S.V.)
(ĠU L 176, 12.7.2018, p. 13).
(3) Ir-Regolament ta’ Implimentazzjoni tal-Kummissjoni (UE) 2021/2097 tad-29 ta’ Novembru 2021 li jikkonċerna l-awtorizzazzjoni talpreparazzjoni tal-aċidu benżojku, tal-formjat tal-kalċju u tal-aċidu fumariku bħala addittiv tal-għalf għad-dundjani tas-simna u għaddundjani mrobbija għat-tnissil (id-detentur tal-awtorizzazzjoni: Novus Europe NV) (ĠU L 427, 30.11.2021, p. 190).